Komission asetus (ETY) N:o 1859/93, annettu 12 päivänä heinäkuuta 1993, kolmansista maista tuotavaa valkosipulia koskevien tuontitodistusten soveltamisesta



Virallinen lehti nro L 170 , 13/07/1993 s. 0010 - 0011

Suomenk. erityispainos Alue 3 Nide 50 s. 0259

Ruotsink. erityispainos Alue 3 Nide 50 s. 0259



KOMISSION ASETUS (ETY) N:o 1859/93, annettu 12 päivänä heinäkuuta 1993, kolmansista maista tuotavaa valkosipulia koskevien tuontitodistusten soveltamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 746/93(2), ja erityisesti sen 22 b artiklan, sekä katsoo, että asetuksen (ETY) N:o 1035/72 22 b artiklassa vahvistetaan mahdollisuus ottaa käyttöön tuontitodistusjärjestelmä tiettyjen herkiksi osoittautuvien tuotteiden osalta, joiden tuonnin virtaukset ovat suhteellisen merkittäviä, valkosipulin osalta tuonnin perinteiset virtaukset ovat voimakkaasti kasvamassa ja tämän vuoksi olisi toteutettava kyseisen tuotteen tuonnin tarkan seurannan mahdollistavia toimenpiteitä, sopivin keino tämän tavoitteen saavuttamiseksi on tuontitodistusjärjestelmä, jossa edellytetään tietyn määräajan kulumista todistuksen hakemisen ja sen tosiasiallisen antamisen välillä ja johon liittyy vakuuden antaminen sen suuruisena, että määrässä otetaan huomioon tuotteen vastaava arvo sen varmistamiseksi, että toimijat noudattavat velvoitteitaan; todistusten voimassaoloajassa olisi otettava huomioon kyseisen tuotteen markkinoiden ominaispiirteet, maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88(3), sellaisena kuin se on viimeksi muutettuna asetuksella (ETY) N:o 2101/92(4), säännöksiä olisi sovellettava, ja hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Kaiken valkosipulin (CN-koodi 0703 20 00) yhteisössä vapaaseen liikkeeseen luovuttamisen edellytyksenä on tuontitodistuksen esittäminen, jollainen asianomaisten jäsenvaltioiden on annettava hakemuksesta asianomaiselle 2 ja 3 artiklan säännösten mukaisesti riippumatta tämän yhteisöön sijoittautumispaikasta. 2 artikla 1. Tuontitodistuksen antamisen edellytyksenä on 1,5 ecun suuruisen vakuuden antaminen 100 kilogramman nettopainoa kohti. Vakuus menetetään kokonaan tai osittain, jos todistuksessa ilmoitettujen määrien vapaaseen liikkeeseen luovuttaminen ei toteudu tai toteutuu ainoastaan osittain todistuksen voimassaoloaikana. 2. Tuontitodistukset ovat voimassa 40 päivää niiden antopäivästä lukien sellaisena kuin se määritellään 3 artiklan 2 kohdassa. 3 artikla 1. Todistushakemuksen ja varsinaisen tuontiluvan kohdassa 8 on ilmoitettava tuotteen alkuperämaa. Tuontitodistus on voimassa ainoastaan mainitussa kohdassa ilmoitetusta maasta peräisin olevien tuotteiden osalta. 2. Tuontitodistukset annetaan kolmantena työpäivänä sen jälkeen, kun hakemus on jätetty, mikäli toimenpiteitä ei toteuteta kyseisenä määräaikana. Tuontitodistukset, joita koskevat hakemukset on jätetty tämän asetuksen voimaantulopäivää seuraavaan kolmanteen työpäivään mennessä, annetaan kuitenkin välittömästi. 4 artikla Jäsenvaltioiden on toimitettava komissiolle tiedot: 1. määristä, joille tuontitodistuksia on haettu, yhdistetyn nimikkeistön koodin ilmoittaen sekä alkuperämaittain eriteltyinä. Nämä tiedot on toimitettava seuraavin määräajoin: - joka keskiviikko maanantaina ja tiistaina jätettyjen hakemusten osalta, - joka perjantai keskiviikkona ja torstaina jätettyjen hakemusten osalta, - joka maanantai edellisen viikon perjantaina jätettyjen hakemusten osalta; 2. määristä, joita koskevia tuontitodistuksia ei ole käytetty tai on käytetty ainoastaan osittain ja joiden on vastattava todistusten kääntöpuolelle kirjattujen määrien ja niiden määrien, joille kyseisiä todistuksia on annettu, välistä erotusta. Nämä tiedot on toimitettava viikoittain keskiviikkona edellisellä viikolla saatujen tietojen osalta. Jollei yhtään tuontitodistushakemusta jätetä jonkin 1 kohdassa mainitun ajanjakson aikana tai 2 kohdassa tarkoitettuja käyttämättä jääneitä määriä ei ole, kyseisen jäsenvaltion on tiedotettava tästä komissiolle tässä artiklassa ilmoitettuina päivinä. 5 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä heinäkuuta 1993. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 77, 31.3.1993, s. 14 (3) EYVL N:o L 331, 2.12.1988, s. 1 (4) EYVL N:o L 210, 25.7.1992, s. 18